jkorsvik/nowiki_second_scrape_merged huggingface dataset:
Mitt hjem og min moder

«Mitt hjem og min moder» er et skillingstrykk fra slutten av 1800-tallet. Opprinnelsen er ukjent, men den er eget godt kjent i Trøndelag.


== Teksten ==
Å, hvor jeg minnes mitt hjem og min moder,minnes de sorgløse barndommens år,nå er de svunnet med alle deres goder,ene og sorgfull i verden jeg står.
Da var jeg en ut av Jesus små venner,lekte og sang hjemme i stuen hos mor.Foldet i bønn de uskyldige små hender,lovet min mor og bli god når jeg ble stor.
Barndomstiden svandt og jeg skulle ut i verden,nu var jeg voksen og følte meg stor.Gutten min ta med deg Jesus på ferden,var avskjedsordet til meg fra min mor.
Jesus jeg glemte mors råd jeg forkastet,verden ble mer for meg nu enn min mor,o hvor hun gråt i mot graven hun hastet,tenk gutten min kunne glemme sin mor.
Ene og sorgfull omkring jeg nu vandrer,minnene kommer bestandig om mor,spott og forbannelse når kun mitt øre,mor kjære mor kan du hjelpe din sønn.
Mor kan ei svare jeg kan ei få høre,ordet tilgivet i fra hennes munn,det er for sent, ja for sent nu å angre,mor hviler stille og taus under jord.
Midt under smerten en røst jeg får høre,jeg den gjenkjenner i fra jeg var barn,ta mot meg Jesus og bli du min fører,fri meg og frels meg fra djevelens garn.


== Kilder ==
Per Johan Skjærstad: «Gode gamle viser frem fra glemselen», Gyldendal 1982
Kjære Norge

«Kjære Norge» er en vise som ble skrevet under andre verdenskrig. Tekstforfatter og komponist er dog ukjent, men den finnes i en del håndskrevne visebøker.


== Teksten ==
Kjære Norge vi må rømme bort fra krigen og fra degmen i tanker og i drømmer følger du oss på vår vei.En gang kommer vi tilbake når fredens time for deg står,og når alt blir solskinnsdager vi atter på din grense står.
Barndomshjemmet er lagt øde, borte er min far og mor,for sitt land de begge døde, hviler nu i Norges jord.Det var alt for oss i verden og hvor vi måtte stevne frem,hvor vi måtte sette ferden kan vi aldri glemme dem.
Vårt folk i krigen nu må stride, blott for noens overmot,tusner må døden lide, dekke jorden med sitt blod,derfor krigen vi nu hater, du store hjelp oss du som kan,vekk med bomber og granater frels vårt kjære fedreland.


== Kilder ==
Per Johan Skjærstad: «Gode gamle viser frem fra glemselen», Gyldendal 1982
Fjellviddens offer

«Fjellviddens offer» er en skillingsvise med ukjent opprinnelse. På de fleste skillingstrykk står det bare «Gammel skillingsvise». Den synges til melodien «Alperosen».
Visa handler om 6 år gamle Hans Torske som forsvant fra Breistull seter, nord for Skrimfjella i Kongsberg (den gang Sandsvær kommune) i juli 1894. Han ble ikke funnet før året etter, og stedet han ble funnet bærer i dag navnet Torskemyra, og berget over Torskenatten/Torskeknatten.


== Teksten ==
En far og mor med sønn til seteren drager, en sommerdag da allting var så skjønt,da solen gyldet over fjell og tinder og mark og enger lå i sommerens grønt.
På setervollen gutten ganger ene og rundt omkring ham suser skogens trær,han nynnet sakte og du må da vite det ble hans farvel fader, moder kjær.
Thi da man inn ham atter ville hente den lille gutt man ikke mere så,fortvilet far og mor de vil ham finne, men dertil må jo trøst og hjelp de få.
Fra nære by og fra de nære grender man kom til seteren for å finne ham,og fjell og skog de alle gjennomsøker hvert lite tjern og hver en liten dam.
Den lille gutt de ikke kunne finne og alle måtte hjemad skuffet gå,kun Gud og det ville fjellet visste hvor lille Hans den stakkars gutt nu lå.
Fortvilet faderen nu ennu søker hvor er du Hans, vår egen lille sønn,har bjørnen tatt deg eller har en tater, han faller ned på kne til Gud i bønn.
Ett år var gått men Hans var ikke funnet, han lå på fjellet hvor man visste ei,nu først av skjebnen var det som givet at man til liket skulle finne vei.
Et år deretter ble han altså funnet to menn ham fant ved Styggemannens fot,hvor han har sluttet vandre om fortvilet, før han ble stiv den siste dråpe blod.
Nu tretten år av tiden er forsvunnet, men ennu stedet der man finne kan,et kors er reist her på det ville fjellet, her fant de Hans og her døde han.


== Kilder ==
Per Johan Skjærstad, «Gode gamle viser frem fra glemselen», Gyldendal 1982
Trenos

Trenos var i det antikke Hellas en sørge- eller klagesang som ble fremført ved likskue eller begravelse. 
Sangene fremkommer i Homers dikt over hellenerne og trojanerne. Senere ble trenos utviklet til en litterær, poetisk sjanger og flere diktere, blant andre Pindar og Simonides fra Keos ble kjent for disse.
Den polske komponisten Krzysztof Penderecki viet i 1960 komposisjonen Threnos for 52 strengeinstrumenter til ofrene etter atombomben over Hiroshima. 
Den tilsvarende romerske form var naenia.
Nedum Onuoha

Nedum Onuoha (født 12. november 1986) er en engelsk fotballspiller av nigeriansk herkomst som for tiden er klubbløs.
Han har landskamper for Englands U21-lag.
Onuoha var kaptein for Manchester City i klubbens 2-1 seier over Bristol City FC i Carling Cup, i den 2. runde i 2008. Han scoret sitt første mål for Manchester City på hjemmebane mot Tottenham Hotspur FC den 16. mars 2008, en kamp som endte med 2-1 seier til Manchester City. Den 5. april 2008 fikk Onuoha skulderen ut av ledd i en kamp mot Chelsea FC, og han ble utelukket for resten av 2007/2008-sesongen etter operasjonen av skulderen.


== Referanser ==


== Eksterne lenker ==
(en) Nedum Onuoha – Major League Soccer 
(en) Nedum Onuoha – Transfermarkt 
(en) Nedum Onuoha – WorldFootball.net 
(en) Nedum Onuoha – Soccerbase.com 
(en) Nedum Onuoha – FootballDatabase.eu 
(de) Nedum Onuoha – fussballdaten.de 
(en) Nedum Onuoha – Soccerway 
(en) Nedum Onuoha – FBref
Bjerketun behandlingshjem og skole

Bjerketun behandlingshjem og skole er en institusjon underlagt Sykehuset Asker og Bærum HF. Institusjonen ligger ved Tanum i Bærum, og har hatt ulike navn opp gjennom tiden. Den ble etablert som spesialskole i 1900. Folketellingen i 1910 viser at elevene var 51 jenter i alderen 10-17 år. Alle ansatte var kvinner, bortsett fra én, en «tjenestegut» som var 30 år og ugift ved tellingen.Fra 1953 ble institusjonen underlagt Helse- og Sosialdepartementet. Gori Gunvald ble som første psykolog ved slike institusjoner ansatt i 1953, og hun rettet krasse angrep mot institusjonskulturen der. Hun dokumenterte forholdene i boka Bjerketun som kom ut på Pax forlag i 1967. Boka «er en nærgående dokumentasjon både av et brutalt institusjonsmiljø og av statens unnfallenhet med hensyn til å respondere på vedvarende klager om overgrep og vanskjøtsel». Også mediene skrev om saken, blant andre journalistene Gerd Benneche og Arne Skouen i Dagbladet, som mente spesialskolene var «ødeleggende for barna som gikk der». Skouen tok også opp kritikken i TV-programmet Åpen Post. Programmet ble imidlertid av den ene parten, Regjeringsadvokaten, omtalt som ensidig, ubalansert og direkte urettferdig overfor dem kritikken rammet. Sosialminister fra 1955 Gudmund Harlem ble overflyttet til forsvarsdepartementet den 18. februar 1961, og Bjerketun skolehjem ble nedlagt i 1963. Men institusjonen har altså gjenoppstått, og ble overtatt fra Staten av Akershus fylkeskommune i 1977.


== Referanser ==


== Andre kilder ==
Store norske leksikon
Felipe Caicedo

Felipe Salvador Caicedo Corozo (født 5. september 1988) er en ecuadoriansk fotballspiller som spiller for den saudiarabiske klubben Abha Club.


== Klubbkarriere ==
Caicedo er den eneste ecuadorianske fotballspilleren som noensinne har startet sin karriere som fotballspiller i Europa, da han fikk sin profesjonelle debut i 2006 for klubben FC Basel. Caicedo signerte en kontrakt med den sveitsiske klubben FC Basel fra Rocafuerte i hjemlandet Ecuador i den sveitsiske 2005/2006-sesongen for en hittil ukjent overgangssum mens han var bare 17 år. På grunn av sin unge alder var han opplært i de lavere fotballdivisjonene. Han fortsatte å spille 20 kamper for Basel i den følgende sesongen 2006-2007 og skårte tre sveitsiske Super League-mål. 
Den 31. januar 2008 ble det annonsert at den engelske klubben Manchester City FC hadde sikret Caicedos tjenester med en fire og et halvt års kontrakt. 


== Landslagskarriere ==
Caicedo er også en av de yngste spillerne som noen gang har spilt for det ecuadorianske landslaget, der han debuterte da han var 16 år mot Italia. Før han ble overflyttet til FC Basel hadde han også spilt noen få landskamper for Ecuador, inkludert vennskapskampen mot Italia i midten av 2005. Han lyktes dog ikke å bli en del av ecuadorianske fotballtroppen som ble sendt til VM i fotball 2006 i Tyskland. 


== Referanser ==


== Eksterne lenker ==
(en) Felipe Caicedo – FIFA 
(en) Felipe Caicedo – UEFA 
(en) Felipe Caicedo – Transfermarkt 
(en) Felipe Caicedo – national-football-teams.com 
(en) Felipe Caicedo – WorldFootball.net 
(en) Felipe Caicedo – Soccerbase.com 
(en) Felipe Caicedo – FootballDatabase.eu 
(en) Felipe Caicedo – Soccerway 
(en) Felipe Caicedo – FBref 
(es) Felipe Caicedo – as.com
Gesellschaft der Musikfreunde

Gesellschaft der Musikfreunde in Wien (Wien musikkforening), også kalt Musikverein (som også er navnet på den bygningen foreningen eier), ble grunnlagt i 1812 av blant andre Joseph von Sonnleithner. Foreningens formål var å støtte musikk i alle former. Dette ble gjort ved å støtte konserter, grunnlegge Universität für Musik und darstellende Kunst Wien 1819, Wiener Singverein 1858, oppføre bygningen Musikverein 1870 og gjennom systematisk å samle og arkivere musikkhistorisk viktige dokumenter og musikalske verk. Samlingen er idag blant verdens største. 
Foreningens første musikalske leder var Anton Rubinstein, utnevnt 1871. Han ble etterfulgt i 1872 av Johannes Brahms. Senere berømte musikalske ledere har vært Wilhelm Furtwängler og Herbert von Karajan. Blant medlemmene har vært en stor del av 18- og 1900-tallets viktigste komponister, dirigenter, sangare og instrumentalister.
I begynnelsen av 1818 ble imidlertid et forslag om å velge Franz Schubert i foreningen nedstemt. 


== Se også ==
Tonkünstler-Orchester Niederösterreich


== Eksterne lenker ==
Gesellschaft der Musikfreunde. Offisiell hjemmeside.
Gesellschaft der Musikfreunde. Arkiv.
Samaveda

Samaveda eller Sama Veda (sanskrit सामवेदः) er et av de fire vedaene, og er et hellig skrift innenfor hinduismen. Teksten er fra ca 1 000 f.Kr., og navnet betyr «offerritualenes kunnskap», fra ordene «melodi» (sama) og «kunnskap» (veda). 
Samaveda inneholder mange av de samme tekstene som Rigveda, men organisert i en annen rekkefølge. Tekstene var ment å synges, ikke resiteres som Rigvedadiktene. Samavedaens prester het udgatri.
Hendrik Bary

Hendrik Bary (eller Barry) var en nederlandsk kobberstikker født rundt 1640 i Gouda, død 16. februar 1707. Hans teknikk kan tyde på at han har vært elev av Cornelis Visscher eller hatt ham som ideal. Det finnes flere plater av Bary i form av portretter og andre motiver. Han signerte platene sine vanligvis med H. Bary og andre ganger H. B.


== Referanser ==


== Eksterne lenker ==
(en) Hendrik Bary – kategori av bilder, video eller lyd på Commons
Bernard Haitink

Bernard Johan Herman Haitink (født 4. mars 1929 i Amsterdam, død 21. oktober 2021) var en nederlandsk fiolinist, oboist og dirigent. Han var i mange år aktiv ved Royal Opera House i London, der han var musikalsk leder.
I 1961 ble han ansatt som dirigent for det nederlandske Koninklijk Concertgebouworkest, og i 1963 ble han orkesterets hoveddirigent. Fra 1967 til 1979 var han hoveddirigent for London Philarmonic Orchestra. Han var kunstnerisk leder («musical director») for Glyndeborne-festivalen fra 1978 til 1987.  Fra 1987 til 2002 var han kunstnerisk leder («musical director») for Royal Opera House i London.Haitink ble i 1977 utnevnt til ridderkommandør av Order of the British Empire. I 2002 ble han tildelt den britiske Order of the Companions of Honour.


== Referanser ==


== Eksterne lenker ==
(en) Bernard Haitink – kategori av bilder, video eller lyd på Commons 
(en) Bernard Haitink på Internet Movie Database 
(en) Bernard Haitink hos The Movie Database 
(en) Bernard Haitink på Discogs 
(en) Bernard Haitink på MusicBrainz 
(en) Bernard Haitink på Spotify 
(en) Bernard Haitink på Songkick 
(en) Bernard Haitink på AllMusic 
(en)  Bernard Haitink hos AllMusic
Svømming under EM i svømmesport 2010 – 50 meter ryggsvømming menn

Øvelsen 50 meter ryggsvømming menn ved EM i svømming 2010 på langbane fant sted 11. og 12. august i Budapest, Ungarn.


== Finale ==


== Eksterne lenker ==
Finaleresultater
Arbeidsskadedødsfall

Arbeidsskadedødsfall er i Norge definert som en arbeidsulykke som medfører at den skadede dør innen ett år
etter ulykken.
Arbeidsulykker med døden til følge på familiebruk og virksomheter i landbruk som ikke sysselsetter
arbeidstakere regnes også som arbeidsskadedødsfall. I tillegg til arbeidstakere inkluderes arbeidsskadedødsfall
blant selvstendig næringsdrivende i den grad Arbeidstilsynet fanger opp disse.


== Eksterne lenker ==
arbeidstilsynet.no: Arbeidsskadedødsfall; Utviklingstrekk og Arbeidstilsynets aktivitet
Nenia

Nenia kan vise til:

Nenia – et orkesterverk fra 1932/33 av Fartein Valen
Nänie – et verk for kor og orkester av Johannes Brahms
Niels Hansen Jacobsen

Niels Hansen Jacobsen (født 10. september 1861, død 26. november 1941) var en dansk billedhugger og keramiker. 


== Biografi ==
Han ble født i Vejen og utdannet på Kunstakademiet i København og debuterte på Charlottenborg. I nesten ti år bodde Hansen Jacobsen i Paris, hvor han utstilte og ble påvirket av symbolismen. Et av hans verk var den den gang kontroversielle skulptur En Trold, der vejrer Kristenkød. Den står nå som en del av Troldespringvandet foran Vejens Kunstmuseum, og inngår samtidig i Vejens kommunevåpen. Den ses også foran Kristuskirken i Valby, kjøpt av brygger J.C. Jacobsen og oppstillet i 1903. Dens symbolikk, rekkende ut mot kirken og Jerichaus krusifiks ble dog for meget for Valbyboerne, og skulpturen ble siden flyttet til Ny Carlsberg Glyptoteks have. I 2002 ble en kopi satt opp ved Jesuskirken.En stor del av Hansen Jacobsens arbeider er utstilt på Vejen Kunstmuseum. Han mottok Thorvaldsenmedaljen i 1936.

		
		


== Referanser ==


== Eksterne lenker ==
Vejen kunstmuseum
(da) Niels Hansen Jacobsen på Kunstindeks Danmark / Weilbachs Kunstnerleksikon
Andy Keogh

Andrew Declan Keogh (født 16. mai 1986 i Dublin i Irland) er en irsk profesjonell fotballspiller som for øyeblikket spiller for Millwall.


== Klubbkarriere ==
Keogh begynte i klubben Leeds United FC i en alder av seksten år. Han klarte aldri å sette sine spor i Leeds, men gjorde sin ligadebut den 7. august 2004 i en 3-1 seier over Rochdale FC. Han scoret to mål på 12 kamper før han fikk en skade som gjorde at han ble kalt tilbake til sin overordnede klubb.
Han ble kjøpt opp av Scunthorpe United FC for rundt £50 000 for å bringe ham til klubben på permanent basis. Leeds akseptert tilbudet, og den 14. februar 2005, sluttet Keogh i klubben som han hadde startet sesongen med. Keogh gjorde seg virkelig bemerket sammen med denne klubben i 2005/2006-sesongen, og han scoret til sammen 38 mål for Scunthorpe United.
Den 12. januar 2007 ble det annonsert at han hadde avvist en forbedret kontraktstilbud fra Scunthorpe United og vil derfor være fri til å forlate klubben på slutten av sesongen 2006-2007. Keogh signerte dermed en kontrakt med klubben Wolverhampton Wanderers FC den 23. januar 2007. Han signerte en tre og et halvt års kontrakt og overføringen kostet Wolves en innledende sum £600 000. Kontrakten med denne klubben utløper sommeren 2012.


== Landslagskarriere ==
Keogh fikk sin første innkalling til Irland fra landslagstrener Steve Staunton i mars 2007, etter at Caleb Folan ble tvunget til å trekke seg tilbake på grunn av en alvorlig skade. Keogh gjorde sin debut for det irske landslaget den 23. mai 2007 i en vennskapskamp mot Ecuador på Giants Stadium i New York, og senere ble han presentert i den irske fotballt-roppen som ble sendt til EM-kvalifiseringen for 2008. 


== Eksterne lenker ==
(en) Andy Keogh – FIFA 
(en) Andy Keogh – Transfermarkt 
(en) Andy Keogh – national-football-teams.com 
(en) Andy Keogh – WorldFootball.net 
(en) Andy Keogh – Soccerbase.com 
(en) Andy Keogh – Soccerway 
(en) Andy Keogh – EU-Football.info 
(en) Andy Keogh – FBref
Feds ’n’ Heads

Feds 'n' Heads Comics (kan oversettes løselig til «Politi og røver») var en av de aller første amerikanske undergrunnstegneseriene, skrevet og tegnet av Gilbert Shelton i februar 1969. Heftet hadde omslag i farger, men de øvrige 24 sidene var i svart-hvitt. Utgiver var Print Mint.
Innholdet var ren doprelatert humor beregnet på hippikulturen i samtiden, noe omslaget signaliserte: en stor og slem politimann med stor revolver og hever køllen truende mot en spinkel hippilignende fyr med fredsmerket hengende rundt halsen og sier: «Vi tillater ikke i hippier her i Gruntville. Jeg skal slå inn den hårete skallen din!» Under tittelen står det anmerket at serien er «kun for opplyste voksne mennesker». Hippien er dog ikke synlig bekymret og holder opp en liten pille som forsvar.
Foruten serier med De fabelaktige frynsete frikebrødrene finnes muntre og ikke særlige dyptpløyende serier om «Oat Willie», en underlig figur som står i vogn trukket av et beltedyr, parodien på Supermann i form av Wonder Wart-Hog («Det vidunderlige vortesvinet»), en serie som satte bilder til en sangtekst, «When I Set My Chickens FREE!», og det lille eventyret om mannen som tok med seg en indianer hjem til middag og som selv tok seg av matlagingen, basert på hjemmets lille hund og psykedeliske sopp. I midten var det en plakat som viste en ultravoldelig og svært utypisk for Shelton, hva han sarkastisk kaller for en scene fra revolusjonen, del 1; «The Motorcycle Outlaws Veus the Rednecks at the Highway Beer Joint». Av kuriøs anmerkning dukker sangeren Janis Joplin i en serierute. Shelton var en venn av Jolin da de begge studerte i Texas.
Selv om heftet behandlet de fleste typiske emner som Shelton siden ble kjent for er dette heftet det som i størst grad var ment som en hyllest til dopkulturen. Sosiale og politiske kommentarer og referanser var det færre av. Dette heftet har kommet i nyere utgaver, og seriene enkeltvis har siden blitt spredt i ulike samlinger, også i dansk og svensk oversettelse.


== Eksterne lenker ==
Feds 'N' Heads Comics
Rare Feds 'N' Heads Comic Book Gilbert Shelton Freak Arkivert 13. oktober 2013 hos Wayback Machine.
Banana Club

Banana Club G.T. er en av Beijings større nattklubber. Den ligger i bydistriktet Chaoyang. Nattklubben ble åpnet i 2007. Klubben har kapasitet for 2000 personer over et areal på 3000 m².


== Eksterne lenker ==
om nattklubben på asiacom Arkivert 25. juli 2009 hos Wayback Machine.
Sommer-OL for ungdom 2010

Sommer-OL for ungdom 2010 var de første olympiske ungdomsleker og de første olympiske sommerungdomsleker. Mesterskapet ble arrangert i Singapore fra 14. til 26. august 2010.


== Medaljetabell ==


== Deltakerland ==


== Eksterne lenker ==
Singapore 2010
Guozijiangaten

Guozijiangaten (kinesisk: 国子监街; pinyin: Guózǐjiàn Jiē), tidligere kjent som Chengxiangaten (成贤街; Chéngxián Jiē), er en gate i bydistriktet Dongcheng i Beijing i Folkerepublikken Kina.
Beijings tidligere keiserlige akademi (Guozijian), som går tilbake til 1306, og byens konfuciustempel, bygd i 1302, ligger langs denne gaten. Yonghetempelet ligger rett ved dets østlige innfallsport.


== Eksterne lenker ==
(en) Guozijian Jie – kategori av bilder, video eller lyd på Commons
Brahmana

Brahmana (devanagari: ब्राह्मणम्; sanskrit: det som gjelder brahman) er hinduistiske religiøse tekster, skrevet på sanskrit mellom 900 f.Kr. og 650 f.Kr.. Tekstene er veiledninger til de fire opprinnelige vedaene, og inneholder hovedsakelig forskrifter for korrekt utførte offerseremonier. 

«Innimellom det stundom noe tørre rituelle materialet i brahmana-skriftene finner vi også noen av de skjønneste perlene fra gammelindisk litteratur, som fortellingen om den dødelige mannen Pururavas som forelsker seg i en himmelsk kvinne.»Brahmanaene inneholder en fortelling om Manu som overlevde den store oversvømmelsen; og dertil også 
en fortelling som kan minne om Abrahams offer av Isak.


== Inndeling ==
Brahmana består av mange deler, både sortert etter de ulike Vedaskriftene, og i forhold til ulike shakha, dvs lære-retninger:

Rigveda
Shakala shakha: Aitareya Brahmana
Bashkala shakha: Kaushitaki Brahmana
Samaveda
Kauthuma:
Jayminiya: Jayminiya Brahmana
Yajurveda
Krishna (her er brahmanateksten sammenredigert med vedateksten)
Maitrayani
Carakakatha
Kapisthalakatha
Taittiriya og Taittiriya Brahmana
Shukla
Vajasaneyi Madhyandina: Shatapatha Brahmana, Madhyadina-versjonen
Kanva: Shatapatha Brahmana, Kanva-versjonen
Atharvaveda
Paippalada: Gopatha Brahmana


== Norske utgaver ==
Utdrag fra Shatapatha Brahmana og Aitareya Brahmana  er gjengitt i Vediske skrifter. Bokklubben, 2003. (Verdens Hellige Skrifter; 19) ISBN 82-525-4120-8


== Referanser ==
FIFA 11

FIFA 11 (også kjent som FIFA Soccer 11 i Nord-Amerika) er den attende tittelen til EA Sports sin FIFA-serie. De engelsk kommentatorene på spillet er Martin Tyler og Andy Gray.


== Ligaer ==


== Sanger ==


== Referanser ==


== Eksterne lenker ==
(en) FIFA 11 hos MobyGames 
(en) FIFA 11 hos MobyGames 
(en) FIFA 11 hos MobyGames 
(en) FIFA 11 hos Giant Bomb 
(en) FIFA 11 hos Internet Game Database 
(en) FIFA 11 hos GameFAQs 
(en) FIFA 11 hos GameFAQs 
(en) FIFA 11 hos GameFAQs 
(en) FIFA 11 hos GameFAQs
Hoàng Xuân Lãm

Hoàng Xuân Lãm (født 1928 i Huế, Fransk Indokina, død 2. mai i Davis, California) var en general i Sør-Vietnams hær (ARVN).
Han fikk kommandoen over den nordlige frontavsnittet i 1967, og ledet i perioden 8. februar til 25. mars 1971 Operasjon Lam Son 719, en offensiv inn i Laos som hadde til siktemål å stanse de nordvietnamesiske forsyningene langs Ho Chi Minh-stien. Aksjonen viste seg å bli en fiasko, og mye av ansvaret for dette hvilte på Lãm, som ikke viste seg i stand til å ha tilstrekkelig operasjonell kontroll over sine styrker, og maktet ikke å forhindre at de massive nordvietnamesiske styrkene presset de sørvietnamesiske enheten tilbake over grensen.
Han hadde gode politiske kontakter til den sørvietnamesiske presidenten Nguyễn Văn Thiệu, og satt fortsatt som øverstkommanderende i det nordlige frontavsnittet da nordvietnameserne innledet påskeoffensiven året etter. Også denne gangen førte Lãms manglende dyktighet og stadige innblandinger i sine underordnedes disponeringer til forvirring, kaos og stadige tilbaketrekninger for de sørvietnamesiske styrkene.
Han ble derfor fratatt kommandoen 2. mai, og erstattet av sin underordnede Ngô Quang Trưởng, som maktet å stramme opp de sørvietnamesiske styrkene, forhindre at Huế falt, og gjenerobret Quang Tri.
Lãm ble overført til en stilling innen forsvarsdepartementet i Saigon, hvor han skulle lede arbeidet mot korrupsjon.


== Referanser ==